Tangutai

Tangutai – Azijos tauta, gyvenusi dabartinės Kinijos teritorijoje, Gansu ir Šaansi provincijos vakaruose. Tangutų gyventa ir dab. Vidinės Mongolijos autonominio regiono pietvakarinėje dalyje. Ši tauta kalbėjo tangutų kalba, priskiriama tibetiečių-mianmariečių kalbų šeimai. Būta tangutų rašto.Jurgita Mockienė. Tangutai. Visuotinė lietuvių enciklopedija. Nuoroda tikrinta 2021-05-11.

Buvo sukūrę Si Sia valstybę, ji egzistavo 982–1227 m. (karalystė paskelbta 1038 m.). Valstybine religija tapo budizmas.Tangut. Britannica Online Encyclopedia. Nuoroda tikrinta 2021-05-11. Neretai vykdavo tangutų karai su kinais, juose tangutus dažnai lydėdavo sėkmė. Egzistavus tangutų tautos sukurtą civilizaciją atskleidė Chara Choto miesto kasinėjimai.

Tangutai vertėsi drėkinamąja žemdirbyste ir klajokline gyvulininkyste. Be to, buvo prekybos tarp Vidurinės Azijos ir Kinijos tarpininkai. Tam sąlygas sudarė geografinė padėtis – tangutai gyveno rytiniame Šilko kelio pakraštyje.

1227 m. Si Sia valstybę užgrobė mongolai. Tai lėmė, jog dalis tangutų asimiliavosi su dabartinėje Činghai provincijoje gyvenančiais tibetiečiais; likusius tangutus asimiliavo mongolai bei kinai.

 Išnašos 

Kategorija:Senovės tautos
Kategorija:Kinijos istorija